ועדת הכספים, כנסת 19, פרוטוקול מספר 389, 2014-07-15 11:00

ניסן סלומינסקי: אנחנו ממשיכים בסדר היום.

ניסן סלומינסקי: על סדר היום ציון הכנסת תשע שנים לתכנית ההינתקות.

ניסן סלומינסקי: ברוכים הבאים.

משה גפני: אני מבקש ממזכירות הוועדה לומר לנו מי הצביע בעד ההינתקות, מי היה בקואליציה ומי היה באופוזיציה, מי הצביע נגד.

יצחק כהן: אני אגיד לך.

יצחק כהן: המפד"ל, שינוי של לפיד המנוח, הליכוד של שרון, כל השרים שם הצביעו בעד.

יצחק כהן: כולם.

משה גפני: אתה מתעלם מהבקשה שלי.

ניסן סלומינסקי: רבותיי, אנחנו פותחים את הדיון.

ניסן סלומינסקי: עשו לי טובה, אל תפיצו שמועות שווא.

ניסן סלומינסקי: אנחנו הצבענו בעד ההינתקות?

יצחק כהן: כן.

יעקב ליצמן: בקריאה ראשונה, כן.

יעקב ליצמן: זבולון אורלב הצביע בעד.

יעקב ליצמן: הוא היה בממשלה ולא יכול היה להצביע נגד.

ניסן סלומינסקי: אנחנו דנים באחד הנושאים הכאובים שקרו למדינת ישראל.

משה גפני: זה היה בגלל השותפות עם שינוי.

יעקב ליצמן: השיגו שני דברים גדולים.

יעקב ליצמן: הרסתם ילדים.

משה גפני: אתם שוב חוזרים על עצמכם.

יצחק כהן: וסגרתם את משרד הדתות.

ניסן סלומינסקי: יש נושא אליו הגיעו אנשים.

ניסן סלומינסקי: כשהיית בקואליציה עשית הרבה ועכשיו אתה באופוזיציה והכול התהפך.

משה גפני: מה זה רלוונטי?

יעקב ליצמן: אם אני מוכיח לך שתמכתם בקריאה ראשונה, האם אתם פורשים היום?

יצחק כהן: ניסן, זאת עובדה היסטורית.

יצחק כהן: אתם גם סגרתם את משרד הדתות, אם אתה זוכר.

יעקב ליצמן: הם רוצים להשכיח מאתנו.

יצחק כהן: אתה הצבעת בעד.

יצחק כהן: אני זוכר.

יעקב ליצמן: שכחתם שאנחנו היינו אז באופוזיציה.

יעקב ליצמן: אנחנו נלחמנו נגדכם.

ניסן סלומינסקי: הרגישות שלכם לאנשים, זה ממש מדהים.

יעקב ליצמן: אני מוכן להוכיח שהצבעתי נגד.

יעקב ליצמן: אני אוכיח לכם שהם הצביעו בעד.

<אליעזר אוירבך: ספר לנו מה סיפרת לרב אלישיב.

ניסן סלומינסקי: ממש יופי.

ניסן סלומינסקי: הרווחתם.

ניסן סלומינסקי: יופי.

<אליעזר אוירבך: אנחנו יודעים הכול.

<אליעזר אוירבך: בואו נפתח את זה עכשיו כאן.

יצחק כהן: תפתח.

יעקב ליצמן: אתה פשוט טועה בבן אדם.

יעקב ליצמן: אני לא של הרב אלישיב, עם כל הכבוד.

יעקב ליצמן: אני אגודת ישראל.

<אליעזר אוירבך: סליחה שאני לא מבדיל ביניכם.

<אליעזר אוירבך: כולכם אותו הדבר.

<אליעזר אוירבך: הייתם שותפים מלאים.

יעקב ליצמן: מה באת לכאן?

יצחק כהן: הם היו באופוזיציה.

יצחק כהן: אתם הייתם בקואליציה.

יעקב ליצמן: תבדוק במפלגה שלך.

יעקב ליצמן: חצופים כמוכם שבאים לכאן להטיף לנו מוסר.

יעקב ליצמן: חצוף כמוך.

<אליעזר אוירבך: אין לכם בושה לדבר?

יעקב ליצמן: חצוף.

יעקב ליצמן: אתה בא להטיף לי מוסר כאשר אתה תמכת בזה.

ניסן סלומינסקי: ר' יעקב, אתם התחלתם את זה.

יעקב ליצמן: אני עומד על זה היום.

<אליעזר אוירבך: כולכם שותפים לפשע.

ניסן סלומינסקי: תראה למה גרמתם, בגלל שאתם באופוזיציה.

יצחק כהן: למה אתה מבלבל את המוח?

יצחק כהן: אתם הייתם בקואליציה עם לפיד ושרון.

יצחק כהן: למה אתה מקשקש?

יצחק כהן: גם אורלב וגם אפי איתם תמכו.

יצחק כהן: גם הוא תמך.

יעקב ליצמן: אנחנו היינו נגד.

ניסן סלומינסקי: תמכנו בזה.

ניסן סלומינסקי: ממש.

יצחק כהן: בכל תמכתם.

יצחק כהן: תמכתם בכל.

יעקב ליצמן: אני אראה לך את הפלט.

יעקב ליצמן: ביקשתי שיביאו לי את הפלט.

ניסן סלומינסקי: תוציא אותו.

ניסן סלומינסקי: זה מה שאתה עושה עכשיו, תשע שנים אחרי שאנשים שכאובים מגיעים לכאן.

יעקב ליצמן: בגללך.

יצחק כהן: בגללך.

יצחק כהן: בגלל המפלגה שלך.

יצחק כהן: אנחנו עזרנו להם.

יצחק כהן: לא אתה.

יצחק כהן: אנחנו עזרנו להם.

ניסן סלומינסקי: ממש עזרת להם, כמו שאתה עוזר להם עכשיו.

יצחק כהן: אני עזרתי להם, כן.

יצחק כהן: אנחנו היינו נגד ההינתקות ואתה היית בעד.

ניסן סלומינסקי: ממש.

יצחק כהן: כן, ממש.

יצחק כהן: היית פלטפורמה.

<קריאה: רימו אותו.

יצחק כהן: מי רימה אותו?

יצחק כהן: אף אחד לא רימה אותו.

יעקב ליצמן: גם היום מרמים אותו.

יצחק כהן: היום זאת אותה ממשלה.

<אליעזר אוירבך: שילמנו הרבה כסף כדי להיכנס לרב אלישיב.

יצחק כהן: מה אמר הרב עובדיה?

יצחק כהן: שכחת?

<אליעזר אוירבך: זה הדיון עכשיו?

יצחק כהן: אתה פתחת דיון.

יצחק כהן: תגיד מה אמר הרב עובדיה.

<אליעזר אוירבך: יש כאן יושב ראש לוועדה.

משה גפני: אנחנו נושכים שפתיים ולא מדברים מילה.

משה גפני: כל הפשקווילים שאתם מוציאים נגדי, אני העברתי כאן 700 מיליון שקלים להינתקות.

משה גפני: אני העברתי כאן את החוקים.

יעקב ליצמן: גם אני העברתי שני מיליארד כשאף אחד לא רצה להסתכל עליכם.

משה גפני: אל תעלה את השם של הרב אלישיב לשווא.

<אליעזר אוירבך: אני אספר לך אחרי כן.

משה גפני: אל תספר לי.

משה גפני: אני לא רוצה לדבר על זה.

יצחק כהן: אל תספר.

יצחק כהן: זה לא מעניין.

יצחק כהן: היום אתם עושים אותו הדבר.

יצחק כהן: אתם ממשיכים באותה דרך.

משה גפני: אתם ממשיכים להרוס את התורה.

יצחק כהן: באותה דרך אתם ממשיכים.

משה גפני: עוד מעט תהיה הינתקות יהודה ושומרון.

יצחק כהן: הבית היהודי תמיד צמוד ללפיד.

יצחק כהן: לפיד קודם, לפיד היום.

משה גפני: מתנתקים מהתורה.

ניסן סלומינסקי: ממש.

ניסן סלומינסקי: יפה.

משה גפני: מתנתקים מהתורה.

יצחק כהן: קיצצתם שישים אחוזים בתקציב הישיבות.

יצחק כהן: בקצבאות הילדים קיצצתם.

ניסן סלומינסקי: בית שני נחרב ואנחנו מתחילים היום.

יצחק כהן: אתם החרבתם אותו.

יעקב ליצמן: התורה שלי נחרבה.

יצחק כהן: אתם החרבתם אותו?

ניסן סלומינסקי: אני?

יצחק כהן: כן.

יצחק כהן: אתה, אתה, אתה.

יצחק כהן: כיושב ראש ועדה, מי קיצץ את תקציב הישיבות?

יצחק כהן: אתה.

יצחק כהן: בקצבאות הילדים, מי קיצץ?

יצחק כהן: אתה.

איילת שקד: ניסן, תן לאנשים כאן לדבר.

ניסן סלומינסקי: הם לא ייתנו להם לדבר.

ניסן סלומינסקי: את לא מבינה, לא ייתנו להם.

ניסן סלומינסקי: תראי איך את פתחו את זה.

משה גפני: אתה ממש שנאת חינם.

יצחק כהן: בקצבאות ילדים אתה קיצצת, עכשיו, בקדנציה הזאת ולא הקודמת.

משה גפני: אנחנו עשינו לכם טוב ואתם עושים לנו רע.

ניסן סלומינסקי: ממש.

ניסן סלומינסקי: כן.

ניסן סלומינסקי: אנחנו מתחילים להצטער על כל מה שאנחנו עושים.

ניסן סלומינסקי: תאמין לי.

יצחק כהן: מה אתה עושה?

יצחק כהן: מה?

יצחק כהן: כלום.

יצחק כהן: רק חורבן.

ניסן סלומינסקי: אותה העברה שאתה שכבת כאן על הגדר והיית נגד.

יצחק כהן: למה?

יצחק כהן: הישיבות הציוניות?

יצחק כהן: הורדת שישים אחוזים מתקציב הישיבות.

יצחק כהן: הורדת 240 מיליון שקלים.

יצחק כהן: קצבאות ילדים הורדת.

איילת שקד: ניסן, תן לנו חברי הכנסת לדבר.

יעקב ליצמן: גם אני יודע לצעוק ברמקול.

יעקב ליצמן: הוא חצוף כשהוא אומר שהוא התנגד כי המפלגה שלו תמכה.

יעקב ליצמן: זבולון אורלב תמך והוא היה שר בממשלה.

יעקב ליצמן: שלא יספרו לנו סיפורים.

יעקב ליצמן: אחר כך הוא עזב.

יעקב ליצמן: מספיק לספר סיפורים.

יעקב ליצמן: אני הוציא את הפלט של הפרוטוקול.

ניסן סלומינסקי: לא, אתה לא צריך להוציא.

יצחק כהן: והוא קיצץ קצבאות ילדים היום.

יצחק כהן: הוא.

יעקב ליצמן: אני לא שמעתי שהוא תמך בקצבאות הילדים לא בפעם הראשונה וגם לא בפעם השנייה?

יעקב ליצמן: הוא מרעיב ילדים ואנחנו צריכים לשתוק?

יעקב ליצמן: שיגיד תודה שלא הרסנו אותו כל הקדנציה.

משה גפני: אפי איתם פרש ואתה ואורלב נשארתם.

יצחק כהן: תביא את אפי איתם והוא יעיד עדות.

ניסן סלומינסקי: יש לי כאן את ההצבעה.

יעקב ליצמן: אני שלחתי להביא.

יעקב ליצמן: לא צריך אותך.

יצחק כהן: שלחנו להביא את זה.

יצחק כהן: קיצץ בתקציב הישיבות ובקצבאות הילדים ואומר לך שהוא עושה.

יצחק כהן: מה הוא עושה?

יצחק כהן: חורבן והרס.

ניסן סלומינסקי: אנחנו פותחים הדיון.

ניסן סלומינסקי: אילת, את ביקשת ראשונה, בבקשה.

איילת שקד: תודה אדוני היושב ראש.

איילת שקד: אני רוצה להזכיר כי זה לא היה נורא מזמן ציטוטים של אנשים גם שתמכו וגם שהתנגדו.

איילת שקד: שימו לב איך באופן מובהק השמאל היה עיוור והימין, כולל תנועת ש"ס, ראה את המציאות.

איילת שקד: אריאל שרון, ראש הממשלה, תבינו כמה זה מגוחך, אומר: "תכנית ההתנתקות תיצור מציאות חדשה וטובה למדינת ישראל, תשפר את ביטחונה וכלכלתה ותחזק את חוסנם של אזרחיה.

איילת שקד: מטרתה של תכנית ההתנתקות היא להפחית ככל הניתן את הטרור ולהעניק לאזרחי ישראל את מרב הביטחון".

משה גפני: מאיפה את קוראת?

איילת שקד: יש לי ציטוטים של הרבה.

איילת שקד: תכף תראו כמה חכם היה אלי ישי וכמה כסילים היו בשמאל.

איילת שקד: שר הביטחון שאול מופז: "אני משוכנע כי המהלך הכרחי ונכון.

איילת שקד: יש בו כדי להעניק יותר ביטחון לאזרחי ישראל ולהפחית את העומס המוטל על כוחות הביטחון בלי לגרוע מיכולתם של צה"ל וכוחות הביטחון לתת מענה יעיל לכל איום בכל נקודת זמן", מה שלא קורה היום.

איילת שקד: "יש בו כדי לחלץ את המצב מקיפאונו ולפתוח פתח למציאות אחרת שתאפשר בבוא היום משא ומתן ודו קיום".

איילת שקד: השר שטרית, חבר שלנו שנמצא כאן אתנו היום, לגלג כדרכו על המציאות: "יש טענה שיהיה איום על ישובים בנגב וראש הממשלה או אנחנו בורחים מהטרור.

איילת שקד: אני עוד לא שמעתי טענה מגוחכת כזאת".

איילת שקד: תראו את אלי ישי: "מדובר על ישובים יהודיים שאנחנו מפנים וייכנסו לשם חמאסניקים, טרוריסטים, מחבלים, יתקדמו עוד כמה עשרות קילומטרים לגדר והמנהרות יהיו משם אל מתחת לגדר והטילים יגיעו גם לאשקלון וגם לנתיבות".

איילת שקד: מילה במילה הוא חזה את המצב.

יצחק כהן: מה אמר זבולון אורלב?

איילת שקד: חבר הכנסת משה גפני: "יש כאלה שטוענים שאם אנחנו נעזוב את רצועת עזה, הגבול יתקרב.

איילת שקד: אני לא רוצה להתווכח על העניין הזה מכיוון שהוא לא רלוונטי היום לענייננו.

איילת שקד: הוא יהיה רלוונטי בעתיד.

איילת שקד: יכולה להיות סכנה לאשקלון, אפילו לאשדוד אומרים.

איילת שקד: אגב, גם לגבי לבנון אמרו את זה, שאם נצא מלבנון יש סכנה שיירו טילים על זיכרון יעקב.

איילת שקד: אין קטיושות על קריית שמונה וחיילים לא נהרגים בלבנון".

איילת שקד: יובל שטייניץ, איש ליכוד שהיה מתומכי העקירה והגירוש: "אנסה להסביר על קצה המזלג ככל שיתיר הזמן את הלוגיקה, את ההיגיון הבסיסי של תכנית ההתנתקות מרצועת עזה.

איילת שקד: היא תכנית לא קלה, היא לא תביא מזור לבעיות הביטחוניות אבל היא עשויה בהסתברות די גבוהה לשפר את מצבנו הגיאו-אסטרטגי".

איילת שקד: צבי הנדל מהאיחוד הלאומי, מהבית היהודי: "האמת השנייה היא שזה רע מאוד לביטחון וצריך להגיד את זה.

איילת שקד: תקום שם מדינת חמאס.

איילת שקד: כל האזור, מאשדוד ועד באר שבע, בסכנה.

איילת שקד: כל הדרום בסכנה".

איילת שקד: יש לי כאן המון, אבל אני אתן עוד ציטוט אחד של שמעון פרס: "יש דור חדש בעזה, יש גם דור חדש במדינת ישראל והוא צריך לקבל חינוך והוא צריך ללכת לאוניברסיטה וצריך לשפר את רמת החינוך".

מיכל בירן: אילת, הלכתי לאיבוד.

מיכל בירן: מה המסר?

איילת שקד: המסר הוא שהשמאל תמיד טועה והימין צודק.

סתיו שפיר: את מציעה לספח ולתת אזרחות עכשיו גם למחבלים של החמאס בעזה?

איילת שקד: אני לא מציעה.

איילת שקד: לא קראתי להחיל את החוק הישראלי על רצועת עזה.

איילת שקד: אני חושבת שיש פתרון.

איילת שקד: אני קודם כל חושב שתכנית ההינתקות הייתה רעה מאוד.

איילת שקד: כל מה שיובל שטייניץ, שאול מופז ואריק שרון אמרו, זה הכול קשקוש אחד גדול.

איילת שקד: בסוף מי שצדקו היו מתנגדי ההתנתקות.

משה גפני: מי היה בקואליציה?

יצחק כהן: הם יכלו להפיל את זה.

איילת שקד: גם במפד"ל וגם בתנועת ש"ס ידעו לחזות נכוחה.

יצחק כהן: הם יכלו להפיל את זה והם לא הפילו את זה.

סתיו שפיר: מה התכנית?

סתיו שפיר: תעודת זהות למחבלים?

איילת שקד: את סתם פופוליסטית.

איילת שקד: אף אחד לא דיבר על סיפוח עזה.

סתיו שפיר: אז מה התכנית?

סתיו שפיר: אורי אריאל דיבר על סיפוח עזה.

איילת שקד: הוא לא דיבר על סיפוח עזה.

איילת שקד: יש תכניות רבות מאוד.

סתיו שפיר: אורי אריאל אמר בחדשות שצריך לכבוש את עזה.

סתיו שפיר: אז מה התכניות?

איילת שקד: צה"ל יודע יפה מאוד לטפל בטרור.

משה גפני: איפה כל ההיסטוריה?

משה גפני: מי היה שם?

יצחק כהן: אילת, כשאפי איתם פרש, הוא ואורלב נשארו.

יצחק כהן: נשארת עד הסוף.

ניסן סלומינסקי: אורית סטרוק.

ניסן סלומינסקי: יוזמת היום היא אורית סטרוק, בבקשה.

אורית סטרוק: איציק כהן, שלום.

יצחק כהן: הימין הרדיקאלי.

אורית סטרוק: שלום, אני מהימין הרדיקאלי.

משה גפני: הייתם עם שינוי אז ואתם עם שינוי היום.

אורית סטרוק: גפני, אני עכשיו ברשות דיבור.

אורית סטרוק: תודה.

משה גפני: את בקואליציה ואת נושאת באחריות.

אורית סטרוק: נכון.

יצחק כהן: כמו אפי איתם בזמנו.

משה גפני: נכון.

יצחק כהן: כמו אורלב בזמנו.

משה גפני: אל תסלפו את ההיסטוריה.

משה גפני: תעמידו אותי לדין תורה.

<קריאה: גם אז הם הצביעו לבטל את משרד הדתות.

<קריאה: הם.

יצחק כהן: הם הצביעו לבטל את משרד הדתות.

יצחק כהן: הם.

יצחק כהן: כן.

יצחק כהן: הם ביטלו.

יצחק כהן: אנחנו החזרנו.

משה גפני: תעבירו מחר את החוק של אלעזר שטרן, את החוק הפשיסטי.

משה גפני: חוק של הכנסת על מה רבנים יחתמו.

משה גפני: אתם תהיו שותפים.

ניסן סלומינסקי: תמשיך כל פעם לנצל את הוויכוחים שלנו עם יש עתיד.

יצחק כהן: איזה ויכוחים?

יצחק כהן: אתם בקואליציה אתם.

יצחק כהן: אתה בקואליציה של יש עתיד, על מה אתה דבר?

ניסן סלומינסקי: כל הצבעה כאן, בגלל שאנחנו מנסים להטיל וטו ועוזבים את הדיון, אתם מנצלים להפיל.

ניסן סלומינסקי: אתה יודע את זה טוב.

ניסן סלומינסקי: בושה.

יצחק כהן: אתה שותף שלהם.

ניסן סלומינסקי: במקום לעזור לנו, אתם עושים כדי להפיל.

ניסן סלומינסקי: כל פעם שאנחנו מטילים וטו.

יצחק כהן: וטו זה להתפטר.

יצחק כהן: אתה בקואליציה.

יצחק כהן: אם היית מתפטר בזמן, לא הייתה התנתקות.

ניסן סלומינסקי: אתם ברוב חוכמת

ניסן סלומינסקי: כם מנצלים את זה.

יצחק כהן: אם הייתם מתפטרים בזמן, לא הייתה התנתקות.

יצחק כהן: הם נתנו להם להוביל את זה עד הדקה ה-90.

יצחק כהן: כשהכול נשרף, הם יצאו החוצה.

משה גפני: אתם עשיתם את ההתנתקות.

ניסן סלומינסקי: כן, ממש.

יצחק כהן: במו ידיכם, כמו שאתם עושים את החורבן של עולם התורה.

משה גפני: במו ידיכם.

יעקב אשר: אולי תספר לנו מה היה שם.

יעקב אשר: היית שם.

יצחק כהן: הם יספרו לך.

יצחק כהן: אלה שגירשו אותם, הם יספרו לך מה היה.

משה גפני: הם לא יספרו.

משה גפני: הם יגידו שאני אשם.

אורית סטרוק: גפני, בגלל שאני צועקת פחות חזק ממך, אני לא אדבר?

אורית סטרוק: תירגע רגע ותן לי לדבר.

אורית סטרוק: תודה.

אורית סטרוק: חברים יקרים, במיוחד חבר הכנסת גפני, חבר הכנסת איציק כהן וכל מי שצועקים מי כן עשה את ההתנתקות ומי לא עשה אותה, את ההתנתקות עשתה הכנסת הזאת.

אורית סטרוק: אפשר למנות את חטאיה אחד לאחד ולכולם יש חלק בדבר הזה.

יצחק כהן: לא.

משה גפני: אני הצבעתי נגד.

יצחק כהן: לא, אל תאשימי אותם.

אורית סטרוק: בסדר, אתה יודע יפה מאוד מי הצביע נגד ותפסיק לדבר שטויות.

יצחק כהן: אנחנו הצבענו נגד.

יצחק כהן: את מדברת שטויות.

יצחק כהן: את מדברת שטויות כל הזמן.

יצחק כהן: אתם הצבעתם בעד.

יצחק כהן: הייתם בקואליציה.

יצחק כהן: אנחנו הצבענו נגד.

יצחק כהן: אנא, אמת היסטורית.

יצחק כהן: אל תסטי מהאמת.

יצחק כהן: אם יש לך בעיה בזיכרון, תזמיני את אפי איתם והוא יאשר.

יעקב אשר: יושב לידך ניסן.

יעקב אשר: תשאלי אותו מה הצביעו.

אורית סטרוק: האיחוד הלאומי הצביע נגד ההתנתקות.

ניסן סלומינסקי: להראות עוד פעם בניירות שהצבענו נגד?

אורית סטרוק: על זה שרי האיחוד הלאומי עפו מהממשלה.

יצחק כהן: בסוף, אחרי שהרכבת נסעה.

ניסן סלומינסקי: ליצמן פתאום נעלם.

יעקב ליצמן: לא נעלמתי.

<קריאה: אני ישבתי בבית הזה.

יצחק כהן: אל תעוותי את ההיסטוריה.

יצחק כהן: תודו באשמה ותתפללו.

יצחק כהן: היום י"ז בתמוז.

אורית סטרוק: הטילים שעפים היום - - -

יצחק כהן: בגללכם.

אורית סטרוק: על מדינת ישראל מלמדים אותנו, את כולנו - - -

סתיו שפיר: כמה טילים עפים מאז ההתנתקות וכמה עפו לפני ההתנתקות?

אורית סטרוק: תבואי עוד מעט לוועדת החוץ והביטחון, יש דיון פתוח, ותשמעי כמה עפו לפני וכמה עפים היום.

סתיו שפיר: כמות ההרוגים מאז ההתנתקות היא קטנה בהרבה מכמות ההרוגים עד ההתנתקות ואת מכירה את המספרים היטב.

אורית סטרוק: אני דווקא מכירה את המספרים הפוך.

אורית סטרוק: תבואי לוועדת החוץ והביטחון ותשמעי את ההפך ממה שאת אומרת.

סתיו שפיר: אני לא חברה בוועדת החוץ והביטחון.

סתיו שפיר: תפרטי אולי בפנינו.

סתיו שפיר: אני מכירה את הנתונים.

יעקב ליצמן: סתיו, זאת טעות טרגית שעשו.

אורית סטרוק: טרגדיה איומה.

אורית סטרוק: הנה, תודה רבה.

אורית סטרוק: עכשיו אומר ליצמן שההתנתקות היא טעות טרגית.

יצחק כהן: אבל מי גרם לטעות הזאת?

אורית סטרוק: טעות טרגית ומדינית.

אורית סטרוק: הסיבה שאנחנו יושבים כאן היום, חבר הכנסת איציק כהן, היא דווקא כדי להבליט איך אנחנו לא מגיעים למצב הזה עוד פעם.

יצחק כהן: אתם באותה קואליציה בדיוק.

יצחק כהן: אתם בדיוק באותה קואליציה עת הייתה ההתנתקות.

אורית סטרוק: אני שומעת את איציק כהן אומר מתחילת הקדנציה שבגלל שהבית היהודי חברו אז ליש עתיד, הייתה התנתקות ועכשיו אותו הדבר.

יצחק כהן: נכון.

אורית סטרוק: יש דבר מאוד פשוט.

אורית סטרוק: בסוף הרקטות עפות על הראש שלך כמו על הראש של כולם.

סתיו שפיר: מ-2000 עד 2005 נהרגו 113 ישראלים.

סתיו שפיר: מ-2013 ועד היום נהרגו 54.

סתיו שפיר: אלה הנתונים.

סתיו שפיר: את יכולה להסביר לי איך הדבר הזה הוא פגיעה ביטחונית?

סתיו שפיר: את גם מציעה לתת תעודת זהות כחולה למחבלים של החמאס בעזה?

סתיו שפיר: זה גם חלק מהרעיון?

אורית סטרוק: אני מציעה שבמקום שהם ינהלו לנו את החיים, אנחנו ננהל להם את החיים כי זה עדיף.

סתיו שפיר: אנחנו הצלחנו להפחית את הפגיעה באזרחים במספרים אדירים.

סתיו שפיר: מה את מציעה?

סתיו שפיר: לספח את עזה?

ניסן סלומינסקי: את מוכנה לתת לה לדבר?

סתיו שפיר: אני שואלת שאלות.

ניסן סלומינסקי: לא, אל תשאלי שאלות.

סתיו שפיר: שאלתי שאלה ועכשיו התשובה.

ניסן סלומינסקי: אל תעני לה.

אורית סטרוק: תודה רבה.

אורית סטרוק: אני לא בשעת שאלות אלא אני בזכות דיבור.

סתיו שפיר: אני מאוד אשמח לשמוע מה את חושבת.

ניסן סלומינסקי: אם תרצי לדבר, תהיה לך זכות דיבור.

אורית סטרוק: סתיו, בן אדם שמח לשמוע, הוא פותח את האוזניים ולא את הפה.

סתיו שפיר: מה התכלית הביטחונית?

ניסן סלומינסקי: די, נגמר הסיפור.

סתיו שפיר: אני שואלת אותה שאלות.

סתיו שפיר: אתה מפריע לה.

ניסן סלומינסקי: לא, אני לא מפריע.

ניסן סלומינסקי: אני רוצה שהיא תדבר.

אורית סטרוק: שישים אחוזים, יותר משישים אחוזים, שבעים אחוזים מאזרחי ישראל אומרים היום שההתנתקות הייתה טעות איומה כמו שאמר ליצמן.

יצחק כהן: נכון.

יצחק כהן: כמו שאמר הרב עובדיה.

אורית סטרוק: כמו שאמר הרב עובדיה זכר צדיק לברכה.

יצחק כהן: לא כמו שאמרו אפי איתם וזבולון אורלב.

אורית סטרוק: השאלה שלנו שעומדת לפתחנו היום היא איך אנחנו קודם כל מונעים טעויות איומות כאלה.

יצחק כהן: פורשים מהקואליציה.

יצחק כהן: מפילים את הממשלה.

אורית סטרוק: אנחנו הרי אמרנו את זה.

אורית סטרוק: אני לא הייתי חברת כנסת בתקופה הזאת אלא הייתי פעילה חוץ פרלמנטרית.

אורית סטרוק: אנחנו אמרנו את זה בכל דרך אפשרית.

אורית סטרוק: כל הארץ הייתה זרועה בשלטים שאומרים שההתנתקות תתפוצץ לנו בפנים בדיוק כמו שקרה.

אורית סטרוק: את כל ההפגנות האפשריות שאפשר להפגין, עשינו.

אורית סטרוק: את כל מומחי הביטחון שאפשר להביא, הבאנו.

אורית סטרוק: לא רק אנחנו אמרנו את זה אלא גם מומחי הביטחון שהופיעו כאן בכנסת הזאת לא מטעמנו אלא מטעם ממשל ישראל אמרו שלא תהיה תועלת ושאפילו יש סכנה ביטחונית כתוצאה מההתנתקות.

אורית סטרוק: עכשיו השאלה למה הכנסת הצביעה בכל זאת על ההתנתקות.

סתיו שפיר: איך בכל זאת את מסבירה את הירידה במספר הנפגעים.

סתיו שפיר: אני יודעת שקשה להפריע לטענות.

ניסן סלומינסקי: קשה להפריע לבן אדם שמדבר.

משה גפני: לאן את חותרת להגיע?

יצחק כהן: איך אפשר למנוע את זה באיבו?

יצחק כהן: איך אפשר לקטוע את זה באיבו?

אורית סטרוק: גפני, אתה רוצה שאני אתחיל לספר?

אורית סטרוק: אני יכולה לעשות חשבון ואני יכולה לספר איך ממשלת שרון עמדה לקרוס ויהדות התורה הגישה לה את חבל ההצלה והעמידה אותה על הרגליים.

משה גפני: תמשיכו להגיד את השקר הזה.

אורית סטרוק: אבל אני לא רוצה עכשיו להיכנס להאשמות האלה כי אני חושבת שזאת לא השאלה.

משה גפני: היא עמדה לקרוס?

אורית סטרוק: כן.

אורית סטרוק: היא עמדה לקרוס.

משה גפני: איך היא עמדה לקרוס?

משה גפני: מי עמד לצאת?

יצחק כהן: בסוף לא הייתה לו קואליציה.

אורית סטרוק: אני לא רוצה להיכנס להאשמות האלה כי אני חושבת שהדיון שאנחנו צריכים לדון היום הוא איך אנחנו לא עושים טעויות נוספות מהסוג הזה.

יצחק כהן: פורשים מהממשלה.

משה גפני: מה המסקנה?

אורית סטרוק: המסקנה היא מאוד פשוטה, שכאשר אתה נסוג משטח, השטח הזה הופך לבסיס של טרור נגדך.

יצחק וקנין: ביהדות הכול הולך.

יצחק וקנין: זה יותר גרוע.

יצחק וקנין: כל החוקים שאתם מעבירים בשנתיים האחרונות, זה יותר גרוע מכל ארץ ישראל.

יצחק וקנין: אני אומר לך את זה.

יצחק כהן: את פעם שאלת מה קורה היום בישיבות?

יצחק כהן: את שאלת מה קורה למשפחות שהורידו להן את קצבאות הילדים?

יצחק כהן: הקואליציה שלך.

יצחק כהן: הרסתם את הישיבות, את הכוללים.

יצחק כהן: כל החוקים ההזויים של הגיורים והנישואין.

יצחק כהן: את שואלת את השאלות האלה?

יצחק כהן: מה את באה לתבוע?

יצחק כהן: עצים ואבנים?

יצחק כהן: דברי קודם כל על היהדות.

יצחק כהן: על מה את מדברת?

יצחק כהן: את שנתיים בתוך קואליציה שהורסת את היהדות יום אחרי יום.

יצחק כהן: על מה את מדברת?

יצחק כהן: לא תהיה לכם תקומה מהדבר הזה.

יצחק כהן: לכי לישיבות, לכי לכוללים ותראי מה קורה שם.

יצחק כהן: לכי למשפחות ברוכות הילדים שקיצצו להן בקצבת הילדים ותראי מה עשית להן את, אם את הצבעת בעד.

יצחק כהן: על מה את מדברת אתי?

יצחק כהן: על מה את מקשקשת?

ניסן סלומינסקי: ממש יפה.

ניסן סלומינסקי: כל הכבוד.

יצחק כהן: זאת האמת.

יצחק כהן: בוא אני אקח אותך למשפחות כאן בירושלים ותפתח את המקרר שלהם.

יצחק כהן: הם ניתקו את החשמל כי אין טעם.

ניסן סלומינסקי: מאה אחוז.

יצחק כהן: אתה שבע, את שבעה, הישיבות שלכם ברוך השם במצב טוב.

יצחק כהן: מחר יהיו כל הגיורים.

משה גפני: לא הגיורים.

משה גפני: מחר מגיע החוק ההזוי הפשיסטי שרב חייב לחתום כי הכנסת קבעה.

משה גפני: חוק פשיסטי.

משה גפני: אני מקשיב לך ברצינות.

אורית סטרוק: אתה לא מקשיב ברצינות.

משה גפני: ברצינות גמורה.

יצחק כהן: יצאתם נגד הגזרות?

משה גפני: לשבת עם מפלגה כמו יש עתיד, זאת המסקנה.

אורית סטרוק: המסקנה צריכה להיות שגם אם אתה מאוד כועס על מעשים פוליטיים שעושות מפלגות אחרות, אתה לא צריך לבוא - - -

יצחק כהן: על ילדים רעבים שמעת פעם?

יצחק כהן: לא מתנחלים אלא ילדים.

יצחק כהן: על ישיבות קורסות שמעת פעם?

יצחק כהן: שמעת על זה?

יעקב ליצמן: גני ילדים.

יעקב ליצמן: מעונות יום.

יעקב ליצמן: מה לא?

ניסן סלומינסקי: יוסי, בבקשה.

ניסן סלומינסקי: תציג את עצמך.

<יוסי דיין: מפונה מאזור תעשייה ארז אחרי 35 שנים, 15 שנים בניסנית.

<יוסי דיין: אני רוצה להציע הצעה ששלחתי אותה בכתב.

<יוסי דיין: אנחנו העברנו בוועדת כספים אצל חבר הכנסת גפני – זאת הייתה אז עבודה מאוד יפה – ערך כינון.

<יוסי דיין: חוק ערך כינון.

<יוסי דיין: כל אנשי ארז או כל המפונים שעזבו את ארז יבנו את בניינם ויקבלו שכר עבור המבנים.

<יוסי דיין: אף אחד מהחברים לא עשה את זה כי כולנו אנשים זקנים.

<יוסי דיין: זה בערך 150 מיליון שקלים שנשארו באוצר.

<יוסי דיין: אף אחד לא חזר לתעשייה.

<יוסי דיין: אני מציע, לאור הימים האלה, שמדינת ישראל יחד עם האיחוד האירופאי ויחד עם הפלשתינאים, הפלשתינאים מבקשים לפתוח להם את הסגר של מדינת ישראל, ללכת למחסום ארז, לחכור מהם את הדבר שעשינו פשלה והחזרנו את מחסום ארז או בגלל את צפון החבל, לבקש לחכור את המקום יחד עם האיחוד האירופאי, להקים אזור תעשייה, לתת ל-10,000 עובדים ערבים פלשתינאים לעבוד שם וכמובן לישראלים.

<יוסי דיין: אנחנו הלא רצינו להקים אזור תעשייה חלופי לגוש קטיף והנה ההזדמנות להקים אזור תעשייה במקום הזה.

<יוסי דיין: האנשים האלה, במקום שיצאו לארץ, הם רצו לפתוח את הסגר וזה המקום בו יוכלו לעבוד, במחסום ארז, ולא לצאת לארץ.

<יוסי דיין: במקרה כזה עשינו להם ולנו.

<יוסי דיין: אורי אריאלי תומך בהקמת אזור תעשייה חלופי לגוש קטיף.

<יוסי דיין: למדינה יש כסף כדי להשקיע אם צריך אלא שצריך להגיע להסכמים יחד עם הגופים הרלוונטיים.

<יוסי דיין: תודה.

ניסן סלומינסקי: תודה.

ניסן סלומינסקי: סתיו ואחריה ישראל מלאכי.

סתיו שפיר: בזמן ההתנתקות אני הייתי חיילת.

סתיו שפיר: הייתי כתבת "במחנה" בשלב זה אבל סיקרתי את מה שהתרחש בעזה.

יצחק כהן: יאיר לפיד לימד אותך?

סתיו שפיר: מספיק שנים אחריו.

סתיו שפיר: אני לא התנגדתי לתהליך אבל כאב הלב לראות אנשים מפונים מביתם וזה כאב גדול והוא כאב שאין בן אדם שלא חש אותו.

סתיו שפיר: זה כאב ענק.

סתיו שפיר: זאת אחת הטעויות הגדולות.

סתיו שפיר: ההתנתקות לא הייתה טעות.

סתיו שפיר: אני שמחה שיצאנו מעזה.

סתיו שפיר: אני חושבת שמאז המצב הביטחוני השתפר ומספר ההרוגים ירד משמעותית.

סתיו שפיר: מ-2000 עד 2005 נהרגו 113 ישראלים ומ-2005 ועד היום נהרגו 54 ישראלים.

סתיו שפיר: הייתה ירידה משמעותית ועלייה בביטחון של אזרחי ישראל.

ניסן סלומינסקי: איפה נהרגו?

ניסן סלומינסקי: בתוך ישראל?

סתיו שפיר: בתוך ישראל בכלל, כתוצאה מכל המקרים.

ניסן סלומינסקי: את כוללת גם את יהודה ושומרון.

סתיו שפיר: ניסן, אל תפריע לי.

סתיו שפיר: אלה הנתונים.

ניסן סלומינסקי: לא הבנתי את הנתונים.

אורית סטרוק: רציתי לדעת מאין הנתונים האלה.

אורית סטרוק: אלה הנתונים.

אורית סטרוק: אני אשלח לך אותם.

אורית סטרוק: אם יש לך נתונים אחרים, בבקשה ספרי לי.

אורית סטרוק: הדבר שהוא כואב באמת זה מה שקרה מאז למפונים.

אורית סטרוק: העובדה שיש עדיין הרבה מאוד אנשים שחיים בתנאים - - -

אורית סטרוק: זה שיורים טילים על תל אביב זה לא כואב באמת?

סתיו שפיר: ברור שזה כואב באמת.

סתיו שפיר: את זה אני אומרת אבל את לא יכולה להגיד לי על העובדה שהגדלנו את ביטחון ישראל.

סתיו שפיר: את יודעת מתי נגדיל עוד יותר את ביטחון ישראל?

סתיו שפיר: כשנפנה גם את חברון.

סתיו שפיר: אז הביטחון יגדל.

סתיו שפיר: כשנגיע להסכם מדיני עם המדינות שמקיפות אותנו ונגיע לגבולות ברורים, אז הביטחון שלנו יגדל בהרבה.

סתיו שפיר: כן, זאת התכנית שלנו.

סתיו שפיר: מה התכנית שלכם?

סתיו שפיר: לתת אזרחות למחבלים בחברון?

סתיו שפיר: זאת התכנית שלכם?

סתיו שפיר: לתת אזרחות למי שחטפו ורצחו את שלושת הילדים?

סתיו שפיר: זאת התכנית שלך?

סתיו שפיר: אזרחות ישראלית?

סתיו שפיר: זה מה שאת רוצה לתת להם?

אורית סטרוק: טילים על הראש, זה מה שאת רוצה לתת לתושבי תל אביב, כל יום וכל היום?

אורית סטרוק: זאת התכנית?

אורית סטרוק: את רוצה שתל אביב תהיה שדרות?

סתיו שפיר: את מדברת בזמן הדיבור שלי.

ניסן סלומינסקי: עכשיו יש אזעקה באשדוד.

סתיו שפיר: בניגוד לאורית סטרוק, אני סומכת על צבא הגנה לישראל שמצליח להגן עלינו במאה אחוזים בגבולות.

ניסן סלומינסקי: אל תעני לה.

סתיו שפיר: אל תגיד לי למי לענות.

סתיו שפיר: שלוש שנים יש מלחמה ענקית בסוריה ושום דבר מזה לא זלג לישראל והכול בזכות צבא הגנה לישראל שעושה עבודה מדהימה.

סתיו שפיר: על הגבולות שלנו אנחנו יכולים לשמור מעולה.

סתיו שפיר: הבעיה היא שזה נמצא בתוכנו, כשיש כאן אנשים שרוצים לתת תעודת זהות כחולה למחבלים ולרוצחים

איילת שקד: איך את שומרת מעולה על הגבול כאשר מעזה יורים על כל מדינת ישראל?

איילת שקד: יש לך היום גבול מסודר עם עזה.

איילת שקד: איך את שומרת על הגבול?

סתיו שפיר: אין לך הסכם מדיני עם עזה.

איילת שקד: איזה הסכם מדיני?

איילת שקד: עם הטרוריסטים האלה את תעשי הסכם מדיני?

ניסן סלומינסקי: למה עם סוריה זה נקרא הסכם מדיני?

סתיו שפיר: אין בעיה.

סתיו שפיר: עמדתו של יושב ראש הוועדה ברורה.

סתיו שפיר: אני רוצה לומר דבר אחר.

סתיו שפיר: אנחנו מדי פעם מקבלים לכאן בקשות להעברות כספים למפוני ההתנתקות.

סתיו שפיר: אני באופן אישי חושבת, ואני לא חוטאת בעמדות ימניות, שצריך לדאוג למפונים בצורה המלאה ביותר.

סתיו שפיר: אני אשמח להבין, ועל זה שווה לקיים דיון רציני ולא דיון כזה של צעקות, מה הם קיבלו, מה הם צריכים, איך אנחנו פותרים את הבעיות שלהם במאה אחוזים ולא בחמישים אחוזים, על מנת לוודא שהדבר הזה נפתר.

סתיו שפיר: גם אם צריך לקבל החלטות פוליטיות מאוד מאוד קשות כמו לפנות שטחים, לפנות ישובים ולפנות בני אדם מביתם, החובה שלנו כמדינה – וזה ממש לא קשור לעמדותינו הפוליטיות - היא לדאוג להם כמו לכל אזרח ישראלי אחר.

סתיו שפיר: לדאוג להם למקומות עבודה, לדאוג שהם יוכלו להישאר במקומות האלה, לדאוג להם לפיצויים, לדאוג להם למקום מגורים.

סתיו שפיר: זאת החובה שלנו.

סתיו שפיר: כך גם נצטרך לדאוג לאנשים שניאלץ לפנות ביום מן הימים ביהודה ושומרון במסגרת הסכם מדיני ואני רוצה לוודא שהדאגה הזאת היא דאגה מלאה.

סתיו שפיר: על זה יושב ראש הוועדה, אני מאוד אשמח אם נקיים כאן דיון רציני, על כל הכספים שמועברים או שלא מועברים, על כל הצרכים של המפונים, על הצרכים שעוד לא מולאו, נבין איזה החלטות צריך לקבל על מנת שהדבר הזה יבוצע בראייה לעתיד.

יעקב ליצמן: אנחנו נתמוך.

סתיו שפיר: זה דבר שצריך להיות חשוב לכולנו.

ניסן סלומינסקי: תודה רבה.

ניסן סלומינסקי: היום זה יום של גוש קטיף, תשע שנים להינתקות והכנסת מציינת את היום הזה כאשר בכל הוועדות מתקיים דיון וגם כאן.

יצחק כהן: מה התכלית?

יצחק כהן: מה מהות הדיון?

ניסן סלומינסקי: אני רק רוצה להזכיר לפורום הנכבד ובעיקר לדוברת האחרונה שהייתה לנו כאן בוועדה בקשה ל-117 מיליון שקלים, 66 מיליון שקלים לניצנים, 20.5 מיליון שקלים לניצן ו-30.5 מיליון שקלים למזרח לכיש.

סתיו שפיר: מה קורה לכל הכספים האלה?

סתיו שפיר: למה זה לא מצליח לממש את הייעוד שלהם?

ניסן סלומינסקי: אני לא הפרעתי לך.

סתיו שפיר: דווקא הפרעת לי.

סתיו שפיר: זה מופיע בפרוטוקול.

ניסן סלומינסקי: הפוך.

ניסן סלומינסקי: ניסיתי לשמור ולעצור את אורית כדי שאת תוכלי לדבר.

סתיו שפיר: הפרעת לי.

סתיו שפיר: גם הערת הערות.

ניסן סלומינסקי: הסכומים האלה הם חלק מהחלטת הממשלה כדי להחזיר את מה שהממשלה התחייבה לתת להם במבני ציבור.

משה גפני: למה אתה אומר את זה?

משה גפני: יש חוק על מפוני גוש קטיף.

ניסן סלומינסקי: לא.

ניסן סלומינסקי: אני מקריא לך את ההעברה הכספית.

ניסן סלומינסקי: אתה שכחת.

ניסן סלומינסקי: שלוש פעמים זה היה.

מיכל בירן: נראה לי מאוד לא סביר שגפני שכח.

מיכל בירן: הוא לא שוכח כלום.

משה גפני: לא שכחתי.

יעקב ליצמן: אדוני לא מדייק.

יעקב ליצמן: אנחנו ביקשנו פירוט מה מוסתר בעוד סעיפים וסירבת לתת לנו והצבענו נגד.

יעקב ליצמן: אל תגיד שאנחנו היינו נגד.

יעקב ליצמן: אני מוכן להצהיר כאן שאנחנו נתמוך בכל דבר שנותן להם את הכסף בתנאי שלא תסתיר שם כסף בשביל כל מיני דברים אחרים שלך.

ניסן סלומינסקי: יש לי את ההעברה הכספית.

ניסן סלומינסקי: אני שומר אותה.

יצחק כהן: אז תביא אותה.

יצחק כהן: בוא נדון בה.

משה גפני: זה יעזור לך בפריימריס.

ניסן סלומינסקי: כבר העברנו את זה.

יעקב ליצמן: אני רוצה תשובה להצהרה שלי.

יעקב ליצמן: אנחנו מוכנים לתמוך בכל דבר עבור המתנתקים בתנאי שאנחנו יודעים שאין כל מיני שירקעס בפנים ושאין לך שם דברים אחרים.

ניסן סלומינסקי: אני שומר בכיס את ההעברה הכספית.

ניסן סלומינסקי: מה הבעיה?

יצחק כהן: תן לחברים לדון בה.

ניסן סלומינסקי: כבר העברנו אותה.

ניסן סלומינסקי: אני אומר לדוברת הקודמת שאמרה כל כך יפה ומכובד לתמוך ולעזור לכם, אבל כשזה הגיע למעשה, לא.

סתיו שפיר: אתה מדבר כאן על מספרים באוויר ואתה לא מסביר.

סתיו שפיר: למה כל הסכומים האלה שעברו לא מצליחים לפתור את כל הבעיות ששמענו עליהן עכשיו?

סתיו שפיר: אולי יסבירו לנו?

ניסן סלומינסקי: סתיו, דיברת.

ניסן סלומינסקי: ישראל, בבקשה.

סתיו שפיר: אני מאוד אשמח לשמוע מהם.

סתיו שפיר: ניסן, ענית לי.

ניסן סלומינסקי: אני לא צריך לענות לך לשום דבר.

ניסן סלומינסקי: לא עניתי לך ולא עניתי לשום דבר.

סתיו שפיר: מדוע הסכומים האלה בסוף לא עוברים לתושבים?

סתיו שפיר: האם זה כמו הסכומים שאתה הולך להעביר עכשיו לרשויות המקומיות שיעברו למועצת יש"ע במקום לרשויות המקומיות?

ניסן סלומינסקי: ישראל, בבקשה.

משה גפני: אתה לא נותן קודם לחברי הכנסת?

ניסן סלומינסקי: אני כבר נתתי להם.

ניסן סלומינסקי: דיבר אחד ועכשיו אני נותן לו.

<ישראל מלאכי: אנחנו באנו לתת סקירה בנושא שעל סדר היום, של עלות תכנית ההתנתקות.

משה גפני: אם אפשר, אחרי שאנחנו נדבר.

משה גפני: עם כל הכבוד.

ניסן סלומינסקי: בבקשה.

משה גפני: קודם כל אני רוצה לדבר.

משה גפני: מה, אני לא יודע?

משה גפני: תאמין לי שאני יודע בזה יותר ממך.

משה גפני: אני גם עשיתי יותר ממך.

ניסן סלומינסקי: לא.

ניסן סלומינסקי: ידעת יותר.

משה גפני: גם עשיתי יותר ממך.

ניסן סלומינסקי: ועשית יותר, אבל.

יעקב ליצמן: מי שעמד בממשלת ההתנתקות היה זבולון אורלב, אורי אריאל וכל החבר'ה שהיום כל כך מתהדרים שהם נגד.

יעקב ליצמן: הם הקימו את הממשלה, כמו הממשלה הנוכחית.

ניסן סלומינסקי: הבושה הגדולה של הדיון.

ניסן סלומינסקי: בסדר.

משה גפני: אנחנו יכולים לדבר?

ניסן סלומינסקי: ליצמן היה הראשון.

יעקב ליצמן: תודה אדוני היושב ראש.

ניסן סלומינסקי: רק בואו נקצר.

יעקב ליצמן: ברגע שהאופוזיציה מדברת, זה בוא נקצר.

ניסן סלומינסקי: אתה אופוזיציה לנושא?

ניסן סלומינסקי: סליחה.

ניסן סלומינסקי: חשבתי שאתה קואליציה לנושא הזה, אבל טוב.

ניסן סלומינסקי: כך אמרת.

יעקב ליצמן: אדוני היושב ראש, אני רוצה שיהיה ברור וחד משמעי.

יעקב ליצמן: קודם כל, אני אומר את זה על ש"ס וגם על יהדות התורה.

יעקב ליצמן: אנחנו התנגדנו לכל אורך הדרך בכל הצבעה להתנתקות.

יעקב ליצמן: הדבר היחיד שתמכתי בו היה לתת יותר פיצוי עבור המפונים.

יעקב ליצמן: אני הגדלתי את זה בוועדת משנה בה היה חיים אורון והוא תמך בזה.

יעקב ליצמן: אני הגדלתי את הסכום במיליארד ומשהו שקלים, אם אני זוכר טוב.

יעקב ליצמן: הממשלה הקודמת הייתה ממשלה שפגעה בהתיישבות.

יעקב ליצמן: אני חושב שההתנתקות הייתה טעות.

יעקב ליצמן: היא פגעה בקצבאות ילדים.

משה גפני: לא הממשלה הקודמת.

יעקב ליצמן: הממשלה הקודמת קודמת.

יעקב ליצמן: ממשלת שרון עם שינוי, אותם החברים של אז הם החברים היום.

יעקב ליצמן: היה טומי לפיד, זבולון אורלב שהיה בבית היהודי אז, והיום נמצאים אותם חברים.

יעקב ליצמן: הם תמכו בקיצוץ קצבאות הילדים והורידו את כולם מתחת לקו העוני בדיוק כמו שעושים היום.

יצחק כהן: סגרו את משרד הדתות.

יעקב ליצמן: אותה ממשלה, היא בדיוק העתק לממשלה דהיום שעושה אותו דבר אלא שהיום יש תוספת נוספת – גם את הישיבות הם הורסים.

יעקב ליצמן: הם הורידו את תלמידי הישיבות אל מתחת לקו העוני.

יעקב ליצמן: חוץ מהקיצוץ בקצבאות הילדים הם הורידו את תקציב הישיבות.

יעקב ליצמן: על זה אף אחד לא עושה דיון בכנסת ואף אחד לא בא לתת דין וחשבון מה עשיתם כאן לכל המשפחות.

יעקב ליצמן: אמללתם את כל המשפחות, הרסתם את המשפחות.

יעקב ליצמן: הוא מדבר על מקרר בו אין שום דבר.

יצחק כהן: אורית סטרוק הלכה.

יצחק כהן: איפה היא?

יצחק כהן: נעלמה.

ניסן סלומינסקי: היא עברה לוועדה אחרת.

יעקב ליצמן: בסדר.

יצחק כהן: להרוס מקום אחר.

יעקב ליצמן: אם צריך לבוא בטענה, צריך לבוא בטענה למי שהקים את הממשלה דאז, שרון.

יעקב ליצמן: עוד פעם ועוד פעם, המפד"ל דאז ושינוי דאז.

יעקב ליצמן: אותם החברים חברו יחד גם היום והורסים אותנו בדיוק כמו אז.

יעקב ליצמן: שוב קצבאות הילדים ואתמול מע"מ אפס.

יעקב ליצמן: גני ילדים ומעונות יום.

יעקב ליצמן: אני לא רוצה להיכנס לכל סעיף בתקציב ולהראות מה עושים לנו גם היום.

יעקב ליצמן: אבל לא צריך לתת דין וחשבון, הכול מגיע, פרט לדבר אחד, ההתנתקות.

יעקב ליצמן: אני מוחה על ההתנתקות שהייתה אז ואני מוחה על כך שלא גמרו אתם חשבון.

יעקב ליצמן: אני מצהיר כאן בוועדה שאני מוכן לאשר בוועדה כל דבר שצריך להשלים עבור ההתנתקות, מה שאנשים לא קיבלו ומגיע להם.

יעקב ליצמן: אני אתמול בזה בשתי ידיים ואני אפילו איאבק ואצעק לכך.

יעקב ליצמן: מה שעשיתי כאן היום, אני אעשה הרבה יותר כדי להציל אותם.

יעקב ליצמן: אבל מה שהיושב ראש עשה כאן, זאת פשוט חוצפה.

יעקב ליצמן: הוא בא ואמר לנו שאנחנו התנגדנו לסעיף הקודם כאשר אתה יודע שבתוכו אתה מסתיר כל מיני העברות, תתי סעיפים להם אנחנו מתנגדים ולא מודעים להם ולא יודעים עליהם.

יעקב ליצמן: ביקשתי ממך שתודיע לנו מה מונח כאן, תודיע איזה סעיפים נמצאים שם ואנחנו לא יודעים עליהם אבל סירבת.

יעקב ליצמן: אתה מנצל את הכוח.

יעקב ליצמן: פעם שלישית אני מוחה היום על כך שאתה מקיים דיון ב-י"ז בתמוז.

יעקב ליצמן: לא צריך להיות דיון היום.

יעקב ליצמן: אני אף פעם לא קיימתי דיון ביום זה.

יעקב ליצמן: בבוקר אתה מקיים דיון על הרביזיה שאתה הגשת עת לא היה רוב, ואתה בא בגניבה בבוקר ומנצל את היום.

יעקב ליצמן: אני מוחה על כך.

יעקב ליצמן: לכן אני חוזר ואומר, אני בעד, ואני חושב שעשו להם עוול, חבל על הזמן, דבר נורא ואיום, להוציא את האנשים מהבית וגם לא לתת להם מה שמגיע להם.

יעקב ליצמן: לכן צריך לתת להם ואני אתמוך בזה בכל מחיר אבל אם אתה חושב לרגע אחד שאתה תסתיר שם כל מיני תתי-סעיפים לכל מיני פוליטיזציות – אנחנו נתנגד.

משה גפני: אדוני היושב ראש, אני סבור שמדינת ישראל עשתה עוול שאין לו מחילה בהתייחסות לאנשים בגוש קטיף.

משה גפני: הם הלכו לשם בהחלטות ממשלה והוציאו אותם משם.

משה גפני: יש שם נערים שאי אפשר יהיה יותר לעזור להם.

משה גפני: אני הייתי שם.

משה גפני: הייתי בכל הדיונים האלה.

משה גפני: אני העברתי כאן חקיקה במהירות הבזק ולא עם דיונים כאלה מסורבלים.

משה גפני: העברתי כספים.

משה גפני: נלחמתי עם הממשלה יחד עם אורי אריאל, יחד עם אלקין, יחד עם חברי כנסת אחרים.

משה גפני: אתה אז לא היית בכנסת הזאת.

משה גפני: גם קיבלתי מכתבי תודה.

משה גפני: לא משנה שאני גם מוזמן כל הזמן לדין תורה על ידי כמה אנשים שם.

משה גפני: לא חשוב ולא רלוונטי.

משה גפני: אני לא מקבל הכרת הטוב הזה ואני גם לא מבקש.

משה גפני: אני מצטרף לדבריו של חברי הרב ליצמן.

משה גפני: כל דבר שיהיה ענייני לנושא של מתיישבי גוש קטיף שפונו מבתיהם, אנחנו נתמוך.

משה גפני: אין בכלל ויכוח על זה.

משה גפני: אנחנו סבורים שעל פי ההלכה צריך לעשות את זה.

משה גפני: הממשלה לא יכולה לקבל החלטה שזורקים אנשים מהבית - גברים, נשים, ילדים, טף - ולא מטפלים בהם עד הקצה.

משה גפני: זה דבר נורא.

משה גפני: במקומך או במקומכם הייתי מדבר בצניעות.

משה גפני: תן לי לדבר.

משה גפני: זה הדבר היחיד שיש לי לעשות.

משה גפני: אין לי משהו אחר.

ניסן סלומינסקי: לא עשיתי כלום.

ניסן סלומינסקי: לא דיברתי.

משה גפני: אני במקומכם הייתי מדבר בצניעות.

משה גפני: אני לא נכנס לפרטים מי הצביע ומה הצביע.

משה גפני: אנחנו הצבענו נגד.

משה גפני: סיעת יהדות התורה על כל חבריה הצבענו נגד ההתנתקות.

יצחק כהן: ש"ס.

משה גפני: כמובן ש"ס הצביעה נגד.

משה גפני: אנחנו היינו באופוזיציה.

משה גפני: אנחנו בכלל היינו מוחרמים על ידכם.

משה גפני: אתם הייתם שותפים לאמירות הגזעניות של שינוי שבשום פנים ואופן אסור לשבת עם החרדים.

משה גפני: בהתחלה הוא התחיל בזה שאסור לשבת עם הספרדים החרדים.

משה גפני: אני קפצתי על המציאה ואמרתי שאנחנו אשכנזים והגזענות שלו ידועה.

משה גפני: זה היה הסיפור.

משה גפני: אתם הייתם ואנחנו התרענו על הדבר הזה.

משה גפני: זאת הייתה ממשלה שהיא הייתה נגד התורה.

משה גפני: אין לנו זכות על ארץ ישראל אם כך פוגעים בתורה.

משה גפני: אמרנו את זה בנאומים, אמרנו את זה בדיבורים אתכם, אמרנו את זה עת דיברנו עם אורי אריאל ועם אורלב ואפילו עת דיברנו אתך.

משה גפני: דיברנו על זה.

משה גפני: איך אתם עושים דבר כזה?

משה גפני: הרי אנחנו שותפים טבעיים שלכם.

משה גפני: זאת הטענה.

משה גפני: אנחנו היום הגענו למסקנה שזה לא נכון.

משה גפני: אנחנו לא שותפים טבעיים שלכם.

משה גפני: למה אתה עושה לי כך?

משה גפני: אני מתבלבל מזה.

ניסן סלומינסקי: אתה יודע שזה לא נכון.

משה גפני: זה נכון מאוד.

משה גפני: כמה נכון.

יעקב אשר: זאת המציאות.

משה גפני: כמה נכון.

ניסן סלומינסקי: אני מוכן היום שתיכנסו.

משה גפני: אתם שונאים אותנו כמו יש עתיד.

יעקב ליצמן: השתגעת לגמרי?

יעקב ליצמן: ירדת מדעתך?

יעקב ליצמן: אנחנו ניכנס לקואליציה?

משה גפני: אתם שונאים אותנו כמו יש עתיד.

משה גפני: מה שאתה שומע.

יצחק כהן: בדיוק.

יצחק כהן: האולטימטום היה גם שלכם.

משה גפני: אתם מקצצים לנו ולוקחים בדלת האחורית.

משה גפני: אתם שונאים אותנו כמו שהם.

משה גפני: הכול בסדר.

אלעזר שטרן: איך הגעת לזה?

משה גפני: יש לי חסינות ומותר לי להגיד מה שאני רוצה ואתה אל תגיד לי מה כן ומה לא.

אלעזר שטרן: אני לא שונא.

יעקב ליצמן: כפי שאתה אוהב אותם, כך אנחנו אוהבים אותם.

יעקב אשר: כך הם אוהבים אותנו.

משה גפני: מחר אתם הולכים לתמוך בחוק פשיסטי של אלעזר שטרן.

משה גפני: חוק פשיסטי.

משה גפני: בכנסת אומרים בחקיקה מה הרב צריך לחתום ומה הוא לא צריך לחתום.

משה גפני: זה היה רק במדינות פשיסטיות כשאומרים לרב מה לעשות בחקיקה.

משה גפני: אתם הולכים לתמוך בזה.

ניסן סלומינסקי: זה לא שייך עכשיו.

ניסן סלומינסקי: מה זה שייך?

משה גפני: זה לא שייך.

משה גפני: המסקנה אותה אני מציע.

משה גפני: המציאות הזאת בה השותפות הלא טבעית הזאת של ליכוד, שינוי והבית היהודי, שזה חוזר על עצמו עכשיו – הליכוד, יש עתיד והבית היהודי – זאת שותפות לא טבעית, שותפות שמביאה לדברים רעים.

משה גפני: היא הביאה לדבר הכי נורא שיכול להיות מבחינתכם, ההתנתקות.

משה גפני: עוד לפני שאנחנו מדברים מבחינתנו, זה הביא לקטסטרופה הכי גדולה שהייתה יכולה להיות מבחינת הציונות הדתית.

משה גפני: אתם חוזרים ככלב שב אל קיאו על אותה טעות.

משה גפני: אני מדבר אל החברים, הרי יש פגיעה בתורה לא בתקציבים, עזוב את התקציבים, במערכות שלמות של חקיקה והחלטות ממשלה שהופכות את מדינת ישראל למדינה לא יהודית.

משה גפני: אתם מתעלמים מכל העניין הזה בגלל קצת כסף שאתם מקבלים.

משה גפני: הרי כל הסיפורים שלכם כאן, אנחנו הרי יודעים את האמת.

משה גפני: אתם מעבירים כאן

משה גפני: חקיקה ואתם תומכים בחקיקה ומתפשרים כל הזמן עם יש עתיד על כל מיני פשרות.

משה גפני: אתם השותפים שלהם.

משה גפני: זאת המסקנה אליה הגעתם מההתנתקות?

משה גפני: אני מצטרף למה שאמר חבר הכנסת ליצמן.

משה גפני: מה שתביא ויהיה מיועד למפוני גוש קטיף, בהתאם למה שעשינו, בהתאם למה שקבענו בחקיקה, בהתאם למה שהיה בהחלטות ממשלה, בהתאם למה שמגיע להם – אנחנו נתמוך אפילו שאנחנו באופוזיציה.

משה גפני: לא נסכים לכל המערכת הזאת שאתה כל הזמן מסתיר ואנחנו כבר יודעים לאן הגיע כל שקל.

משה גפני: לאט לאט.

משה גפני: תאמין לי, אנחנו לא עצלנים ואנחנו נדע לאן מגיע הכסף.

משה גפני: אל תעשה לי כך עם הראש.

משה גפני: כל שקל.

משה גפני: בגלל כסף מכרתם את התורה.

משה גפני: בגלל כסף הפקרתם אותנו, מה שאנחנו לא עשינו לכם.

משה גפני: כשאנחנו היינו בשלטון, לא היו מוסדות של הציונות הדתית שנפגעו, לא הייתה התנחלות שנפגעה, לא היה איזשהו ארגון שלכם שנפגע, ארגון תרבות, לא היה דבר אחד שנפגע.

משה גפני: אתם הייתם באופוזיציה.

משה גפני: היום אתם מתנהגים במערכת מושחתת ויכול לשבת כאן בן אדם ולהטיף לנו מוסר.

משה גפני: אנחנו העברנו בתקופת השלטון שלנו את הכי הרבה כסף למפוני גוש קטיף.

משה גפני: בחיים אתם לא תדעו לעשות את זה כמו שאנחנו עשינו.

משה גפני: אנחנו עשינו את זה עם כישרון, עשינו את זה עם יושר, עשינו את זה עם יכולת ולא כמו שאתם מתנהלים.

משה גפני: לכן צריכה להיות קצת צניעות.

משה גפני: כשאתם מדברים שאתם הייתם, ההתנתקות וכולי, לא, שאנחנו כאילו עשינו את ההתנתקות.

משה גפני: אתם עשיתם את ההתנתקות.

משה גפני: אנחנו היינו נגד ובסופו של דבר אתם ממשיכים באותה הדרך.

יצחק כהן: אדוני היושב ראש, חברים, באמת חברים, מגוש קטיף.

יצחק כהן: את האמתה ההיסטורית לא תוכלו לשנות.

יצחק כהן: אתם רוצים לשמוע אותה מכלי ראשון?

יצחק כהן: תזמינו לכאן את אפי איתם שכרגיל כאשר הוא מדבר על זה הוא ממרר בבכי, על הטעות האיומה שהוא עשה יחד עם החברים ניסן, זבולון וכל החבורה הזאת.

יצחק כהן: הם היו הפלטפורמה של ממשלת שרון-לפיד שהביאה את האסון של ההתנתקות.

יצחק כהן: תפסיקו לגלגל עיניים.

יצחק כהן: תיצמדו לאמת ההיסטורית.

יצחק כהן: לגבי הממשלה הזאת, הפלטפורמה הזאת, אותו מסלול ואותה תכנית.

יצחק כהן: פשוט לא יאמן.

יצחק כהן: גם אז התחילו לפגוע בעולם התורה, אז סגרו את משרד הדתות ופיזרו את כל היחידות שלו לכל הרוחות.

יצחק כהן: אתה הצבעת בעד.

יצחק כהן: ניסיתי לשכנע אותך, היית חבר ועדת הכספים, אמרתי לך: ניסן, זאת טעות, אמרת: לא, זאת לא טעות והצבעת בעד.

יצחק כהן: היית בעד התכנית הזאת לסגור את משרד הדתות.

יצחק כהן: אנחנו בעזרת השם אחרי כן פתחנו אותו מחדש, אמנם לא באותה עוצמה אבל אתם סגרתם אותו.

יצחק כהן: אז פגעתם בתקציב לישיבות.

יצחק כהן: היום פגעתם כאן בצורה קטלנית, הורדתם כמעט לאפס אבל הישיבות שלכם, הישיבות הציוניות, בערכים של 2012 – ויש כאן אנשים שמסתובבים כאן כמו מאכערים – לא נפגעו בשקל.

יצחק כהן: הם בערכים של 2012 ואין להן שום בעיה.

יצחק כהן: אתם ממשיכים לחייך מאוזן לאוזן.

יצחק כהן: קצבאות הילדים.

יצחק כהן: הורדתם למשפחות של אברכים.

<קריאה: לא רק של אברכים.

<קריאה: בכלל.

יצחק כהן: אני מדבר על מה שהם מנפנפים בו, תורה.

יצחק כהן: אתם פוגעים בה.

יצחק כהן: קח משפחה של אברך או סתם משפחה עם שלושה ילדים, קיצצת לו בגמלה שהוא מקבל מהכולל ביותר משישים אחוזים, קיצצתם לו 1,500 שקלים בבשר החי ועכשיו בית המשפט העליון, באווירה של הממשלה הזאת הלך וביטל את הבטחת ההכנסה שגם כך הייתה שליש לאותן משפחות עניות.

יצחק כהן: על מה אתם מתהדרים?

יצחק כהן: על מה אתם מדברים?

יצחק כהן: מה אתם מגלגלים עיניים?

יצחק כהן: תשמור בכיס פתקים כמה שאתה רוצה אבל זה לא יעזור לאמת הצרופה.

יצחק כהן: מה שהכי מעניין, גפני, תסתכל לאנשים האלה, לך לניצן, תראה את המסכנים ואיך מתעללים בהם.

יצחק כהן: נסה לחקור מה קרה עם העסקנים של המפד"ל.

יצחק כהן: תראה מה קורה אתם.

יצחק כהן: אני גר לידם ואני יודע בדיוק מה קורה בניצן.

יצחק כהן: זאת קטסטרופה, זה אסון.

יצחק כהן: לקחתם משפחות מהמשפחות הטובות בעם ישראל, דרדרתם אותן לתהום שאני לא יודע איך הם יצאו ממנו.

יצחק כהן: הרסתם משפחות.

יצחק כהן: הרסתם ילדים, הרסתם נערים ואתם מגלגלים עיניים.

יצחק כהן: ניסן, אתם נמצאים היום באותה פלטפורמה של אז.

יצחק כהן: אתה רוצה לתקן?

יצחק כהן: פרקו את הממשלה הזאת ואז נראה שהכוונות שלכם אמיתיות.

יצחק כהן: אני מצטרף לדברי חבריי.

יצחק כהן: כל מה שתביאו לגבי החבורה הזאת, אנחנו נתמוך ולא רק נתמוך אלא גם נדחוף.

יצחק כהן: תמכנו אז ונתמוך גם היום.

<אליעזר אוירבך: לפני שישראל ידבר, אני מבקש לומר שתי מלים.

<אליעזר אוירבך: גרתי בגוש קטיף 18 שנים, הייתי מזכיר מועצה דתית וגם נפגשנו אז עם אלוף שטרן.

משה גפני: היום הוא כבר לא אלוף.

יעקב אשר: הוא חושב שהוא רב.

<אליעזר אוירבך: אני אומר לכם את האמת.

<אליעזר אוירבך: אנחנו באנו לכאן היום אחרי תשע שנים לציין את יום גוש קטיף.

<אליעזר אוירבך: קצת כואב לי שאני נמצא בסיטואציה כזאת ואני עד להתנצחויות שמתקיימות כאן.

<אליעזר אוירבך: אנחנו לא פוליטיקאים ולכן אני מתנצל על מה שאמרתי בהתחלה בסערת הרגשות שהייתה כאן.

<אליעזר אוירבך: אנחנו לא דנים על מה שהיה לפני אלא אנחנו באים לדבר על מה קורה היום.

יצחק כהן: תתנצל בפני הרב אלישיב ולא בפני חברי הכנסת.

<אליעזר אוירבך: הרב יצחק, אנחנו מכירים הרבה שנים.

<אליעזר אוירבך: אני רוצה בכל זאת להודות לחבר הכנסת גפני.

<אליעזר אוירבך: אנחנו מודעים כל השנים האחרונות לכל מה שעשית בוועדת הכספים.

<אליעזר אוירבך: לא באנו לדבר נגד אלא באנו להזכיר מה היה.

<אליעזר אוירבך: יש חובה של הכרת הטוב.

<אליעזר אוירבך: דבר ראשון, אני מתנצל על מה שאמרתי לפני כן.

<אליעזר אוירבך: שוב, אני לא נכנס למה הוביל לזה, מה הוביל לעקירה וכרגע אנחנו לא מתעסקים בזה.

<אליעזר אוירבך: אני שמח מאוד לשמוע את מה שאמרו כאן חברי הכנסת האחרים, שכל דבר שיגיע לאישור, הוועדה תאשר כאן.

<אליעזר אוירבך: תודה רבה.

סתיו שפיר: בהנחה שהוא באמת מגיע לתושבים ולא לצרכים פוליטיים אחרים.

יצחק כהן: לכל העסקנים.

סתיו שפיר: מה שמגיע לתושבים, זה נהדר.

סתיו שפיר: מה שמגיע לפוליטיקאים, לא.

יעקב אשר: שלא יתפסו עליכם טרמפ.

יעקב אשר: תופסים עליכם טרמפ.

סתיו שפיר: הפוליטיקאים שמשתמשים בתושבים לצרכיהם הפוליטיים, זה לא מקובל.

ניסן סלומינסקי: ישראל, בבקשה.

משה גפני: מה עולה מדבריך, זאת בקשה ליושב ראש ועדת הכספים הנוכחי שאת ההעברות של מפוני גוש קטיף, להביא בנפרד.

יצחק כהן: בדיוק.

יצחק כהן: לא לשים אותם בכיס.

משה גפני: לא לערבב.

<אליעזר אוירבך: סגור.

<אליעזר אוירבך: ניסן, נסגור את זה ביחד.

יעקב אשר: סגור?

יעקב אשר: מזל וברכה?

<קריאה: נדמה לך.

יצחק כהן: בינתיים אתם משרתים אותו ולא הוא אתכם.

<ישראל מלאכי: אני אתייחס לנושא שעל סדר היום שהוא עלות ביצוע תכנית ההתנתקות.

<ישראל מלאכי: במסגרת תכנית ההתנתקות פונו כ-1,400 משפחות מצפון השומרון ומחבל עזה.

<ישראל מלאכי: לכל משפחה הוצעו שתי אפשרויות, האפשרות לקבל את הפיצוי וללכת להקים את ביתה מחדש היכן שהיא תבחר, והאפשרות להצטרף להסכם העתקה קהילתית.

<ישראל מלאכי: כולנו מכירים את הווי החיים בישובים, ביהודה ושומרון ובחבל עזה, שם הקהילה היא גורם דומיננטי.

<ישראל מלאכי: מתוך 1,450 משפחות, 1,212 משפחות בחרו בהעתקה קהילתית ולהן הוקמו ומוקמים היום ישובים מחדש.

<ישראל מלאכי: נכון להיום, תשע שנים לאחר ביצוע ההתנתקות, 787 משפחות, מתוך 1,200 המשפחות, גרות בבית הקבע ומדינת ישראל סיימה את הטיפול בהן.

<ישראל מלאכי: 209 משפחות בתהליך של בנייה וכ-200 משפחות טרם התחילו לבנות.

זבולון כלפה: לפי המספרים שלך, חסרות כאן עוד מאתיים משפחות.

זבולון כלפה: התחלת עם 1,400 והגעת ל-1,200.

זבולון כלפה: איפה נעלמו עוד מאתיים משפחות?

<ישראל מלאכי: כמאתיים משפחות בחרו בפיצויים פרטיים והלכו.

<ישראל מלאכי: בעצם מינהלת תנופה משנת 2007 מטפלת ביישום הסכמי והסדרי העתקה למיניהם.

זבולון כלפה: ל-1,200 משפחות.

<ישראל מלאכי: ל-1,200 משפחות שנכנסו להסכמי העתקה.

זבולון כלפה: אתה יכול להסביר איך זה היום, תשע שנים אחרי, עדיין 400, 600 משפחות נמצאות באוויר?

אלעזר שטרן: את זה אני שואל.

<ישראל מלאכי: כן.

<ישראל מלאכי: כתושב הגליל אתה ודאי מכיר את הקשיים בהליכי תכנון ובנייה של ישובים חדשים.

יצחק כהן: תשע שנים?

ניסן סלומינסקי: 13 שנים לוקח היום לבנות בית.

<קריאה: קיבלתם עדיפות.

יעקב ליצמן: אולי תגיד לנו בדיוק מה אתה צריך מאתנו.

יעקב ליצמן: אנחנו באנו לעזור.

יעקב ליצמן: תגיד לנו מה אתה רוצה.

ניסן סלומינסקי: הוא ראש מינהלת תנופה.

ניסן סלומינסקי: תנו לו לדבר.

<ישראל מלאכי: אני אתן את הסקירה.

<ישראל מלאכי: מתוך מאתיים משפחות שטרם התחילו לבנות, שבעים נמצאות בתהליך של הקצאות מגרשים, גמר הטיפול הסטטוטורי ואנחנו יודעים לאן הן מיועדות.

משה גפני: הוא ראש מינהלת תנופה?

ניסן סלומינסקי: כן.

משה גפני: הוא היה עוזר שלי בקדנציה הקודמת עת הייתי יושב ראש ועדת הכספים.

ניסן סלומינסקי: עכשיו הוא ראש מינהלת תנופה.

ניסן סלומינסקי: בזכות זה שהוא עבד אתך, הוא זכה לגדולה.

<ישראל מלאכי: 140 משפחות הן משפחות מוחלשות.

<ישראל מלאכי: מתוך כמאתיים משפחות שטרם התחילו לבנות, יש שלושה ישובים שמוקמים בימים אלו ואליהם מיועדות כשבעים משפחות.

<ישראל מלאכי: יש כ-150 משפחות מוחלשות.

סתיו שפיר: מה קורה אתן?

<ישראל מלאכי: צריך להבין שהימשכות התהליך של הקצאת המגרשים, של חיפוש אחרי מקורות תעסוקה וכל העיכוב בשיקום, גרם לאנשים להוציא את כספי הפיצויים והם נותרו בלי כלום.

משה גפני: מה אתם צריכים?

סתיו שפיר: תשע שנים עברו ולא הצליחו למצוא מקומות תעסוקה והקצאות שטח לאנשים האלה?

יעקב ליצמן: יש בירוקרטיה.

<ישראל מלאכי: מדובר כאן בקבוצה מאוד גדולה של חקלאים, מדובר כאן בצרכים קהילתיים מורכבים, מדובר כאן בגיבוש חברתי וקהילתי.

<ישראל מלאכי: זה אירוע שמדינת ישראל לא הכירה ולא ידעה.

יצחק כהן: תגיד מה אתה צריך.

יצחק כהן: אנחנו נעזור לך.

יצחק כהן: נגד הממשלה נעזור לך.

יצחק כהן: מה אתה צריך?

<ישראל מלאכי: בחודש שפברואר התקבלה החלטת ממשלה שלמעשה מביאה את גמר הטיפול גם במשפחות המוחלשות והפתרון שנמצא עבורן הוא הצבת מבנה על מגרש הקבע.

<ישראל מלאכי: לכל אותן משפחות יש מגרש אלא שאין להן מספיק כסף לבנות.

<ישראל מלאכי: המבנה יושכר על ידי מדינת ישראל בתשלום חודשי קבוע על פי ערך השמאי הממשלתי.

<ישראל מלאכי: זה דבר שיאפשר קורת גג לכל מתיישב שפונה.

זבולון כלפה: כמה יישארו לאחר מכן ללא פתרון?

<ישראל מלאכי: למעשה עם הטיפול בסוגיה הזאת, יימצא פתרון לכל המשפחות הזכאיות.

סתיו שפיר: מה קרה לכל הכספים שהועברו?

זבולון כלפה: רגע.

זבולון כלפה: 12 וחצי מיליארד שקלים.

סתיו שפיר: מה נעשה בכספים האלה?

סתיו שפיר: בכסף הזה הרי היה אפשר לבנות לכל אחד בית.

יצחק כהן: לבנות עיר שלמה.

<ישראל מלאכי: חוק יישום תכנית ההתנתקות מדבר על מספר דברים כאשר הקמת הבית הוא דבר יחסית שולי.

<ישראל מלאכי: יש את הפיצויים הפרטיים על הוותק ועל המגורים ועל הנכסים.

<ישראל מלאכי: יש את הפיצויים לתעסוקה.

<ישראל מלאכי: יש את אפשרות כינון של עסק חדש.

<ישראל מלאכי: יש את הקמת הישובים ומורכבותם השונה.

<ישראל מלאכי: מדינת ישראל פיצתה בית אבל צריך להקים ישוב שלם על מבני הציבור, על התשתיות, על הכבישים.

<ישראל מלאכי: הוקמו חבלי ארץ שלמים.

<ישראל מלאכי: צריך להבין, מזרח לכיש זה חבל ארץ שלם שהוקם ומשנות ה-50 מדינת ישראל לא פעלה.

<ישראל מלאכי: חבל חלוציות באזור אשכול, גם הוא, משנות ה-80 לא נקלטו שם משפחות עד יישום תכנית ההתנתקות ומעבר של משפחות מפונים.

סתיו שפיר: אתה מדבר כאן על צרכים בסיסיים, על אנשים שעדיין אין להם אפילו קורת גג.

ניסן סלומינסקי: יש אנשים שתשע שנים חיו מהכסף הזה בלי פרנסה.

סתיו שפיר: מי לקח את הכסף הזה ומה הוא עשה אתו?

ניסן סלומינסקי: תשע שנים אנשים אכלו את הכסף.

סתיו שפיר: עדיין זה לא מגיע לסכומים האלה.

זבולון כלפה: בדקתם אפשרות למשל לצורך העניין לסייע במסגרת חוק מע"מ אפס לאותן משפחות מוחלשות למשל?

זבולון כלפה: הרי לכאורה יכול להיות כאן מענה מסוים.

ניסן סלומינסקי: השאלה אם הם עונים לזכאות.

זבולון כלפה: יכול להיות שצריך לשנות את ההגדרה כך שהם יענו לזכאות.

<ישראל מלאכי: שר הבינוי והשיכון שבאחריותו מינהלת תנופה חתום על הסכם קץ תביעות יחד עם חברי הכנסת שהובילו את שינויי החקיקה האחרונים בראשות יושב ראש הוועדה לשעבר משה גפני ואין לנו שום יכולת לתבוע תביעות חדשות בגין תוספות על פיצויים.

זבולון כלפה: אבל המציאות מהצד השני היא שעדיין יש עשרות רבות של משפחות שנמצאות באוויר, יכול להיות שכנראה אותו הסכם של קץ תביעות שנחתם בזמנו, לא תואם את המציאות והמצב הוא באמת בעייתי.

<ישראל מלאכי: כדי לחדד את הדברים.

<ישראל מלאכי: קץ התביעות לא בא רק מתחום חוזי.

<ישראל מלאכי: בסופו של תהליך אנחנו הגענו למסקנה שהמדינה נתנה כדבעי.

<ישראל מלאכי: זאת אומרת, היום עם התקציבים העוברים היום, כולל היום ממש, יהיה אפשר להגיע לקורת גג לכל משפחה.

סתיו שפיר: רגע.

סתיו שפיר: מה התקציבים הנדרשים?

<ישראל מלאכי: משרד האוצר תקצב כדבעי גם את הצרכים של המשפחות המוחלשות.

סתיו שפיר: כמה זה?

<ישראל מלאכי: תשעה וחצי מיליארד שקלים ללא הוצאות הביטחון.

סתיו שפיר: תשעה וחצי מיליארד שקלים, חוץ ממה שעבר עד עכשיו?

<ישראל מלאכי: לא.

<ישראל מלאכי: כולל.

ניסן סלומינסקי: הכול.

<ישראל מלאכי: זה סיכום של ההשקעות האזרחיות ליישום תכנית ההתנתקות.

<ישראל מלאכי: זה מרמת מינהלת תנופה, דרך הפיצויים, הסכמי העתקה, כינון הישובים, פיצויים לתעסוקה, סיוע לעסקים.

סתיו שפיר: זה מה שתוקצב מלכתחילה?

<ישראל מלאכי: הערכה תקציבית שניתנה הייתה של שני מיליארד שקלים.

ניסן סלומינסקי: זה היה בהתחלה.

ניסן סלומינסקי: אחר כך ישבה הוועדה, ישבנו עם ג'ומס וזה גדל וגדל.

<ישראל מלאכי: ההערכה הייתה שעלות ההתנתקות תגיע לשני מיליארד שקלים.

יצחק כהן: לכמה זה הגיע עם הביטחון?

<ישראל מלאכי: אני לא יודע.

<ישראל מלאכי: אם יש מישהו שמכיר את תקציב הביטחון ויודע לומר, שיאמר.

יצחק כהן: אני אגיד לך.

יצחק כהן: זה 12.5 מיליארד שקלים.

סתיו שפיר: בינתיים הסכום הגיע לתשעה מיליארד או שתשעה מיליארד הם עדיין הצפי?

ניסן סלומינסקי: חתום מה שנקרא קץ תביעות.

<ישראל מלאכי: יש 2.7 מיליארד שקלים שמשרד הביטחון תוקצב בתקצוב תוספתי ליישום תכנית ההתנתקות וזה מעבר לתשעה וחצי מיליארד.

ניסן סלומינסקי: חברי הכנסת שואלים האם יש משהו נכון לעכשיו שאתם מבקשים מאתנו, מוועדת הכספים.

ניסן סלומינסקי: אם יש, תאמר.

יצחק כהן: הוא אומר שאין לו בעיה של כסף.

יצחק כהן: הוא אמר שהוא לא צריך.

ניסן סלומינסקי: תן לו.

ניסן סלומינסקי: שיגיד.

<ישראל מלאכי: ההתנהלות עם משרד האוצר היא מצוינת.

יצחק כהן: הוא לא צריך כלום.

<ישראל מלאכי: נכון.

<ישראל מלאכי: הגענו - אחרי עבודה קשה מאוד של לובי שהרבה היו שותפים לו – להתנהלות טובה עם משרד האוצר, עם קבלת כל התביעות של חברי הכנסת ועם חתימה של קץ תביעות.

<ישראל מלאכי: אנחנו לא מתכוננים לחרוג מההתחייבות שלנו.

יצחק כהן: מה קצב ההתקדמות של הפתרונות?

<ישראל מלאכי: קצב ההתקדמות הוא כזה שבעזרת השם בשבוע הבא יש ועדת שרים ליישום תכנית ההתנתקות שלגבי כל הטיפול במשפחות המוחלשות תקבע קצב זמנים.

<ישראל מלאכי: בחודשים האחרונים עברנו אצל כל משפחה ומשפחה ותפרנו לה את המענה המיטבי שלה.

<ישראל מלאכי: אנחנו מעמידים לרשות המשפחות סל של פתרונות ואפשרויות.

<ישראל מלאכי: במקביל ביישובי הקבע יש קידום של מבני הציבור ומבנים זמניים לצורך מבני ציבור, אותם אלה שלא נבנים.

<ישראל מלאכי: אנחנו מעריכים שעם החבילה שעברה בהחלטת הממשלה האחרונה נגיע לפתרון לכל מתיישב עד סוף שנת 2015.

ניסן סלומינסקי: שמענו את הדברים.

ניסן סלומינסקי: הפצע קיים, גם הפצע שנקרא לו הרגשי אבל בעיקר גם הפצע האידיאולוגי.

ניסן סלומינסקי: גם למפלגת העבודה היה תמיד ברור שיישובי חומה ומגדל, ישוב שקיים, לא מזיזים.

סתיו שפיר: את כל הכסף שאתם מעבירים לאלקנה ולבית אל, הייתם מעבירים לאנשים האלה, אז יכול להיות שהם כבר לא היו במצבם.

סתיו שפיר: זאת ההחלטה שלכם לבחור להשקיע במאחזים לא חוקיים.

ניסן סלומינסקי: תמשיכי, תמשיכי.

ניסן סלומינסקי: אין לך שום טיפת רגש או משהו?

סתיו שפיר: זה בדיוק הרגש.

סתיו שפיר: תעביר את הכסף לאנשים שזקוקים לו.

ניסן סלומינסקי: תאמיני לי שמעבירים אותו למי שצריך.

סתיו שפיר: תעביר את הכסף ליישובי הדרום שנפגעים עכשיו וליישובי עוטף עזה.

סתיו שפיר: תעביר לשם את הכספים במקום להעביר למועצת יש"ע.

ניסן סלומינסקי: תפסיקי.

ניסן סלומינסקי: די.

ניסן סלומינסקי: תפסיקי עם כל ההצגה שלך.

סתיו שפיר: כספים עוברים לעמותת מועצת יש"ע במקום לתושבים.

ניסן סלומינסקי: אני מבקש ממך.

סתיו שפיר: זה אתה עשית.

סתיו שפיר: 36 מיליון שקלים עברו לעמותת מועצת יש"ע ולא לתושבים.

ניסן סלומינסקי: מותר לי לדבר?

ניסן סלומינסקי: את מדברת כל הזמן ולא רוצה שיפריעו לך וכשמישהו אחר מדבר, את מתפרצת.

סתיו שפיר: אני מפריעה לך עם העובדות.

סתיו שפיר: ברור.

ניסן סלומינסקי: ברור, העובדות אצלך.

סתיו שפיר: אלה העובדות.

סתיו שפיר: זאת החלטה שלך.

סתיו שפיר: זאת החלטה פוליטית לאן לשים את הכספים האלה ואתה בוחר בבית אל במקום לתת לאנשים האלה.

סתיו שפיר: זאת בחירה שלך.

יצחק כהן: אין להם בעיה של כסף.

יצחק כהן: רק הזדהות.

ניסן סלומינסקי: רבותיי, אני רוצה לסכם.

ניסן סלומינסקי: אני אומר שהפצע הזה קיים, גם פצע רגשי ובעיקר פצע אידיאולוגי במובן הזה שנעשה מעשה בישראל שכאילו כן אפשר לעקור ישובים, דבר שלא היה גם במפלגות כמו מפלגת העבודה וכולי.

ניסן סלומינסקי: אנחנו צריכים לחיות עם זה ולעשות כל מאמץ שדבר כזה לא יקרה שוב.

יעקב ליצמן: מעניין מאוד כי גם ביבי נתניהו תמך בהתנתקות.

ניסן סלומינסקי: תודה לחבריי ותודה לכם.

ניסן סלומינסקי: אני קצת מתנצל בפניכם.

יצחק כהן: אנחנו אתם.

יצחק כהן: אנחנו לא גרמנו להם את העוול הזה.

יצחק כהן: אתם גרמתם לזה.

יצחק כהן: זאת האמת ההיסטורית.

ניסן סלומינסקי: תודה רבה.